מתן יפה

מתן יפה (נולד ב-5 באוקטובר 1984) הוא פעיל ויזם חברתי ישראלי, מייסד ומנכ"ל ארגון "כוכבי המדבר" – עמותה המפעילה תוכנית ראשונה מסוגה לפיתוח והעצמת מנהיגות בקרב בני נוער בדואים. יפה, נולד ליחיעם וברוריה יפה. בן למשפחה ציונית שורשית ונכדו של אורי יפה. הוא גדל והתחנך בבית הכרם בירושלים וסיים את לימודי התיכון בבית הספר "הראל". בצעירותו, היה פעיל בתנועת הצופים, תחילה כחניך ומאוחר יותר כמרכז צעיר בשבט יהונתן. בשנת 2003, התגייס לחיל שריון. הוא נשלח לקורס קציני שריון, זכה להיות מצטיין גדודי וקיבל את דרגותיו מהרמטכ"ל דן חלוץ. בהמשך השרות הצבאי שימש יפה כמ"פ תומכי לחימה בשריון, אז נחשף לראשונה לאוכלוסייה מוחלשת בעלת רקע סוציו-אקונומי נמוך. לאחר שחרורו מצה"ל בשנת 2007, טס יפה לטיול באוסטרליה, מונגוליה, סיביר וקמצ'טקה ועם חזרתו ארצה, החל לעבוד כיזם נדל"ן. בשנת 2011, הצטרף לכפר הסטודנטים באשלים ובשנת 2012 שימש כמנכ"ל מתחם התיירות האזורי "פונדק הק"מ ה-101" של כושי רימון. בשנת 2013, ייסד יפה יחד עם ד"ר מוחמד אלנבארי את עמותת כוכבי המדבר – במטרה להצמיח דור חדש של מנהיגים בדואים צעירים, שהוא חלק בלתי נפרד מהחברה הישראלית. הרעיון להקים את כוכבי המדבר, נולד לאחר לידת בנו הבכור, אז הבין יפה כי צורת החיים של היישובים היהודיים בנגב (המתבצרים מאחורי גדרות וחומות מפני התושבים הבדואים) אינה יכולה להחזיק לאורך זמן וכדי להבטיח ביטחון ושקט לתושבי הנגב, יש לפעול לקידום החברה הבדואית ולאפשר לה את אותן הזדמנויות להן זוכים הצעירים בחברה היהודית בישראל. באותה נקודת זמן, יצא יפה לסדרת מפגשים עם אישים בדואים, אנשי חינוך, פוליטיקאים ואנשי שלטון מקומי כדי ללמוד את הנושא וליזום פתרונות חדשניים, יצירתיים ויעילים. המחזור הראשון של החממה למנהיגות ויזמות לצעירים בדואים נפתח בשנת 2014, בסיוע ראש המועצה האזורית רמת נגב שמואל (שמוליק) ריפמן, ומנהל כפר הנוער ניצנה, דויד פלמ"ח. באותה השנה, עבר יפה להתגורר עם משפחתו בניצנה, אז נולד בנו השני ושותפו ד"ר מוחמד אלנבארי מונה לסנדק. בתחילת דרכה, מומנה פעילות העמותה מכיסו הפרטי של יפה. בשנת 2016, הוא העתיק את הפעילות לשטח המועצה האזורית בני שמעון כשהוא עובד יד ביד עם סיגל מורן ראש המועצה האזורית בני שמעון. עמותת כוכבי המדבר, מונה 80 עובדים ומתוקצבת בכ־20 מיליון ש"ח: כ-40% מהתקציב הוא במימון ממשלתי וכ-60% מתקציב העמותה הוא מתרומות אותן מגייס יפה מהארץ ומהעולם. יפה מוביל באמצעות כוכבי המדבר את הקמתו של כפר הנוער הערבי-בדואי הראשון בישראל. מתן יפה מתגורר עם אשתו אביב וחמשת ילדיהם במושב קלחים. פרס זוסמן של הג'וינט ישראל (2019) אות הנשיא למתנדב (2018) פרס התקווה הישראלית של אוניברסיטת בן-גוריון בנגב (2018) אתר האינטרנט הרשמי של עמותת כוכבי המדבר מתן יפה, באתר Schusterman (באנגלית) נהיל נאטור, "אני לא מאמינה שאני טסה, זה כמו חלום", באתר ynet, 28 באפריל 2019 עמותת כוכבי המדבר- זוכת פרס זוסמן לעשייה חברתית, באתר 31 מזרח, ‏12 בפברואר 2019 מירב ארלוזורוב, זה התחיל מניסיון שוד במדבר - ומסתיים באחד הפרויקטים החברתיים המצליחים בישראל, באתר TheMarker‏, 29 באוקטובר 2019 מתן יפה, באתר מעוז יעקב לוי, גורל אחד: מתן יפה ושחדה אבו סבית' מובילים שינוי בקהילה הבדואית בנגב, באתר מיינט באר שבע, ‏3 במרץ 2019 אלישיב רייכנר, כוכבי המדבר: הצעירים הבדואים שישנו את הנגב, באתר nrg‏, 3 ביוני 2016 אביגייל קליין ליכמן, How a bikejacking turned into an award-winning program, אתר Israel21C, ‏‏17 באוקטובר 2019 (באנגלית) רקפת פדא, ‏"הבנתי שעתיד הילדים שלי תלוי בעתיד הילדים הבדואים", באתר ‏מאקו‏, 19 בפברואר 2018 מיכאל יעקובסון, השפיץ של המגזר: כפר הנוער הראשון שבו יצמחו מנהיגים בדואים, באתר Xnet‏, 3 ביולי 2018 הזוכים בפרס זוסמן 2018 - צוות כוכבי המדבר, סרטון באתר יוטיוב (אורך: 2:12), 19 בפברואר 2019 אוניברסיטת בן-גוריון בנגב העניקה לראשונה את "פרס תקווה ישראלית" לקידום הגיוון והשותפות בחברה הישראלית, באתר אוניברסיטת בן-גוריון בנגב, ‏10 בדצמבר 2018 10. דרור פויר, האנשים שהופכים את הנגב מואר יותר, באתר גלובס, 7 ביולי 2018